《即事》
宋代·吴可

劲敌谋应大，春来势转雄。
烽烟惊北阙，鼙鼓战东风。
雪舞愁云外，花飞泪眼中。
翠华行乐处，戈甲照寒空。

作者简介：建康人，字思道。原名默。徽宗大观三年进士。尝以诗谒苏轼、刘安世，得二人称勉。为蔡绦所用，又出入梁师成之门。累官至团练使。宣和末避战乱辞官，责授武节大夫致仕。有诗名，兼长于词。主张学诗当以杜甫为体，以苏轼、黄庭坚为用。有《藏海居士集》、《藏海诗话》。